Γεγονότα Σεπτεμβρίου 2012

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2012, συνοδευόμενα από τις πηγές μέσω των οποίων μεταδόθηκαν. 

## 1η Σεπτεμβρίου

;Πόλεμος και συγκρούσεις
*Οι ισλαμιστές αντάρτες του βόρειου Μάλι καταλαμβάνουν την κεντρική πόλη Ντουεντζά. (BBC)
*Σε δύο βομβιστικές επιθέσεις αυτοκτονίας κοντά σε στρατιωτική βάση του NATO σκοτώνονται τουλάχιστον 12 άτομα και άλλα 50 τραυματίζονται στην Σαγιέντ Αμπάντ της επαρχίας Μαϊντάν Βαρντάκ του Αφγανιστάν. (''USA Today'') 

;Υγεία
*Τα θύματα της ουσίας Softenon (*[[θαλιδομίδη]], Contergan*) δηλώνουν ότι οι πρώτες συγνώμες της παρασκευάστριας εταιρείας Grünenthal GmbH είναι "προσβλητικές". Εξαιτίας των φαρμάκων, οι μεσήλικες σήμερα γεννήθηκαν με παραμορφώσεις στα άκρα. (AFP διά ''The Globe and Mail'')
 
;Διεθνείς σχέσεις
*Ολοκληρώνεται στην Τεχεράνη η 16η διάσκεψη κορυφής του Κινήματος των Αδεσμεύτων. Οι συμμετέχοντες υιοθετούν διακήρυξη 600 σελίδων, εστιάζοντας στο Παλαιστινιακό ζήτημα και στο πυρηνικό πρόγραμμα του Ιράν, χωρίς όμως να γίνεται αναφορά στον εμφύλιο πόλεμο στη Συρία. (PressTV)  (''Xinhua'')
(''SunStar'')

;Πολιτική και εκλογές
*Το κυβερνών Κίνημα του Λαού για την Απελευθέρωση της Αγκόλας είναι ο νικητής των χθεσινών γενικών εκλογών, με καταμετρημένο το 74,46% των ψήφων. (Al Jazeera)

## 2 Σεπτεμβρίου
;Πόλεμος και επιθέσεις 
*Το Κίνημα για τη Μοναδικότητα και την Τζιχάντ στη Δυτική Αφρική ανακοινώνει την εκτέλεση ενός απαχθέντος Αλγερινού διπλωμάτη στο βόρειο Μαλί. (Xinhua)

;Πολιτισμός και κουλτούρα
*Αίρεται από την κρατική τηλεόραση της Αιγύπτου η απαγόρευση στο να φορούν μπούρκα οι γυναίκες τηλεπαρουσιάστριες. (''Al Jazeera'')

;Διεθνείς σχέσεις
*Το Νότιο Σουδάν διορίζει το Φράνσις Ντενγκ ως τον πρώτο πρεσβευτή του στα Ηνωμένα Έθνη. (IOL)

;Νόμος και έγκλημα
*Η κυβέρνηση στη Μιανμάρ ανακοινώνει ότι ως το έτος 2013 θα μπορούν να κυκλοφορούν στη χώρα ιδιωτικές εφημερίδες. (''Bangkok Post'')
*Έπειτα από τη λαϊκή οργή, με προσωρινή απόφαση εισαγγελέα στη Νότια Αφρική αποσύρονται οι κατηγορίες εναντίον 270 ανθρακωρύχων, οι οποίοι κατηγορούνταν για το θάνατο 34 απεργών συναδέλφων τους, οι οποίοι εκτελέστηκαν από πυρά της αστυνομίας. (Reuters) 

;Πολιτική
*Κηδεύεται με τιμές ο μακροβιότερος Πρωθυπουργός της Αιθιοπίας Μέλες Ζενάουι στην Αντίς Αμπέμπα. (BBC) 
*Ο βραβευμένος με Νόμπελ Ειρήνης αρχιεπίσκοπος Ντέσμοντ Τούτου δηλώνει ξανά ότι ο πρώην Πρωθυπουργός της Βρετανίας Τόνι Μπλερ και ο πρώην Πρόεδρος των ΗΠΑ Τζορτζ Γ. Μπους πρέπει να δικαστούν από το Διεθνές Ποινικό Δικαστήριο στη Χάγη για το ρόλο τους στον Πόλεμο στο Ιράκ. (''The Daily Telegraph'')

;Αθλητισμός
*Ο Βρετανός Τζένσον Μπάτον κερδίζει τον αγώνα Γκραν Πρι στο Σπα του Βελγίου, για τη Φόρμουλα Ένα. (''USA Today'') 

## 3 Σεπτεμβρίου
;Πόλεμος και επιθέσεις
*Πόλεμος στο Αφγανιστάν:
**Η Νέα Ζηλανδία ανακοινώνει ότι σχεδιάζει να αποσύρει τις δυνάμεις της από την επαρχία Μπαμιγιάν του Αφγανιστάν ως το τέλος του Απριλίου του 2013. (TVNZ)

;Τραγωδίες
*Μεταδίδεται από το πρακτορείο ειδήσεων της Βόρειας Κορέας ότι από τον τυφώνα *Bolaven* σκοτώθηκαν 48 άτομα και προκλήθηκαν σοβαρές ζημίες. (KCNA) )

;Υγεία και περιβάλλον
*Ο Λίβανος απαγορεύει το κάπνισμα σε κλειστούς δημόσιους χώρους, όπως εστιατόρια και καφέ.(''The Daily Star'') 

## 4 Σεπτεμβρίου
;Πόλεμος και επιθέσεις
*Πόλεμος στο Αφγανιστάν:
**Σε επίθεση αυτοκτονίας σε κηδεία στην επαρχία Νανγκαρχάρ του Αφγανιστάν σκοτώνονται τουλάχιστον 25 άτομα. (BBC)
**Το αφγανικό υπουργείο Εσωτερικών δηλώνει ότι σκοτώθηκαν 27 μαχητές Ταλιμπάν στη διάρκεια των τελευταίων 24 ωρών.
(Xinhua)

;Τραγωδίες
*Από βουτιά λεωφορείου σε χαράδρα ανάμεσα στο Μαρακές και στο Ουαρζαζατέ στο Μαρόκο, σκοτώνονται τουλάχιστον 42 άτομα και 25 τραυματίζονται. (AFP διά ''Hindustan Times'') 

;Πολιτική και εκλογές
*Στις κάλπες προσέρχονται οι ψηφοφόροι στο Κεμπέκ για τις γενικές εκλογές. (CBC)
**Ο Πρωθυπουργός Ζαν Σαρέ χάνει την έδρα του. Στη διάρκεια της ομιλίας για την εκλογική νίκη της νεοεκλεγείσης Πρωθυπουργού Πολίν Μαρουά, ένοπλος ανοίγει πυρ σκοτώνοντας 1 άτομο και τραυματίζοντας 1 ακόμα. (BBC)
*Στον πρώτο ανασχηματισμό της κυβέρνησής του από το 2010 προβαίνει ο Βρετανός Πρωθυπουργός Ντέιβιντ Κάμερον. (BBC)

## 5 Σεπτεμβρίου

;Οικονομία
*Σε επιστολή της Τρόικας (Ευρωπαϊκή Επιτροπή, ΕΚΤ και ΔΝΤ) που διατάσσει τους όρους για να δοθεί η επόμενη δόση, ζητούν από την Ελλάδα να αυξηθούν οι εργατοώρες της εβδομάδας από 5 σε 6. Ο Πρωθυπουργός της Ολλανδίας Μαρκ Ρούτε αρνείται να δοθεί και τρίτο δάνειο στη χώρα. Ο Ντίτερικ Σάμσον του Εργατικού Κόμματος αποκλείει την έξοδο της Ελλάδας από τη ζώνη του ευρώ. (''The Guardian'') (Xinhua) (''De Telegraaf'')

;Επιστήμη και τεχνολογία
*Δημοσιεύεται για πρώτη φορά στο Διαδίκτυο η Εγκυκλοπαίδεια των Στοιχείων DNA. http://www.nature.com/encode/, https://web.archive.org/web/20120908022839/http://www.encodeproject.org/ENCODE/analysis.html (ENCODE) (''Nature'')
 
;Νόμος και έγκλημα
*Η Μαυριτανία εκδίδει τον πρώην αρχηγό των μυστικών υπηρεσιών της Λιβύης Αμπντουλάχ Σενουσί, ο οποίος συνελήφθη στην πρωτεύουσα Νουακχότ το Μάρτιο έπειτα από τη φυγή του από τη Λιβύη στη διάρκεια του εμφυλίου πολέμου το 2011. (BBC)

;Πολιτική και εκλογές
*Ο Ισραηλινός Πρωθυπουργός Μπενιαμίν Νετανιάχου διακόπτει τη συνεδρίαση του υπουργικού συμβουλίου για θέματα άμυνας και εθνικής ασφάλειας, επικαλούμενος εκ των έσω διαρροές πληροφοριών. (''Yedioth Ahronoth'')

;Καταστροφές
*Από έκρηξη σε εργοστάσιο κατασκευής πυροτεχνημάτων στο Σιβακάσι του Ταμίλ Ναντού της Ινδίας, σκοτώνονται 54 και τραυματίζονται 50. (''Times of India'')
*Από έκρηξη σε κατάστημα πυροτεχνημάτων του τουρκικού στρατού στο Αφιονκαραχισάρ της Τουρκίας, χάνουν τη ζωή τους 25 στρατιώτες και τραυματίζονται άλλοι 4. (BBC)

## 6 Σεπτεμβρίου
;Πόλεμος και επιθέσεις
*Η αντάρτικη οργάνωση FARC ζητούν την κατάπαυση του πυρός ενόψει των συνομιλιών που ξεκινούν στο Όσλο στις 8 Οκτωβρίου. Η κυβέρνηση δεν επιζητά εκεχειρία (EPE, RFR διά ''Reformatorisch Dagblad'')

;Τραγωδίες
*Τουλάχιστον 58 άτομα χάνουν τη ζωή τους έπειτα από βύθιση αλιευτικού σκάφους στα ανοικτά των ακτών της Επαρχίας Ιζμίρ κοντά στο Βόρειο Αιγαίο. (BBC)

;Πολιτική και εκλογές
*Ο Μπαράκ Ομπάμα αποδέχεται το χρίσμα του Δημοκρατικού Κόμματός του για να αντιμετωπίσει τον Ρεπουμπλικανό Μιτ Ρόμνεϊ στις προσεχείς προεδρικές εκλογές, που θα διεξαχθούν στις 6 Νοεμβρίου. (CNN) 

## 7 Σεπτεμβρίου
;Πόλεμος και επιθέσεις
*Εμφύλιος πόλεμος στη Συρία:
*Από βόμβα που εκρήγνυται κατά τις προσευχές της Παρασκευής σκοτώνονται 5 αστυνομικοί έξω από το τζαμί Ρουκνιγιέχ στη Δαμασκό. (AP via ''TIME'') (AFP via NDTV) (VOA μέσω ''YaLibnan'')

;Τραγωδίες
*Σειρά σεισμικών δονήσεων πλήττουν τη νοτιοδυτική Κίνα, με απολογισμό τουλάχιστον 64 νεκρούς και 715 τραυματισμένους. (BBC)

;Διεθνείς σχέσεις
*Ο Καναδάς κλείνει την πρεσβεία του στο Ιράν και διατάσσει όλο το διπλωματικό προσωπικό να φύγουν από τον Καναδά. Η χώρα επικαλέστηκε την υποστήριξη που παρέχει η Τεχεράνη στον Πρόεδρο της Συρίας, Μπασάρ αλ-Άσαντ, την κακή κατάσταση των ανθρωπίνων δικαιωμάτων στο Ιράν και την έλλειψη σεβασμού στις συνθήκες της Βιέννης, μαζί με το πυρηνικό πρόγραμμα του Ιράν αλλά και λόγους ασφαλείας για το καναδικό διπλωματικό προσωπικό. (CBC) (Communiqué)

## 8 Σεπτεμβρίου

;Πόλεμος και επιθέσεις
*Εξέγερση στο Μπαχρέιν: 
**Το υπουργείο Εσωτερικών προχωρά σε μήνυση εναντίον του μεγαλύτερου κόμματος της αντιπολίτευσης στο Μπαχρέιν, του Αλ Γουεφάκ. Την χθεσινή ημέρα η αστυνομία έριξε δακρυγόνα σε αντικυβερνητικούς διαδηλωτές στην πρωτεύουσα Μανάμα. Οι διαδηλωτές φέρονται να παραβίασαν την απαγόρευση στις διαδηλώσεις. (Al Jazeera) (Reuters)  (The Jerusalem Post)
*Με ειδική τελετή μνήμης στην Καμπούλ, τιμάται η μνήμη του πολέμαρχου του Αφγανιστάν, Αχμάντ Σαχ Μασούντ, ο οποίος σκοτώθηκε πριν μια δεκαετία. (Sina) (Bokhdi) (''The Frontier Post'')
**Σε επίθεση αυτοκτονίας ενός 14χρονου εναντίον του αρχηγείου της Διεθνούς Δύναμης (ISAF) στην Καμπούλ, σκοτώνονται τουλάχιστον 6 άνθρωποι, οι περισσότεροι από τους οποίους ήταν παιδιά του δρόμου. Την ευθύνη για την επίθεση αναλαμβάνουν οι Ταλιμπάν. (BBC) (AP διά ''Tulsa World'')

;Τραγωδίες
*Από σύγκρουση ελκυστήρα με τρένο στο κέντρο της Ρουμανίας σκοτώνονται 8 άτομα στο ρυμουλκό του ελκυστήρα. (''bucharestherald.ro'')

;Πολιτισμός και τέχνες
*Η ταινία *Pieta* του σκηνοθέτη Κιμ Κι Ντουκ από τη Νότια Κορέα κερδίζει το Χρυσό Λιοντάρι στο 69ο Διεθνές Φεστιβάλ Κινηματογράφου της Βενετίας.(Πρώτο Θέμα)

;Επιστήμη και τεχνολογία
*Σε ομιλία του Αντιπροέδρου της Ινδίας Μοχάμαντ Χαμίντ Ανσάρι με αφορμή τη σημερινή Παγκόσμια Ημέρα Αλφαβητισμού, αναφέρεται ότι "παρά την σημαντική πρόοδο που έχει γίνει", η χώρα του εξακολουθεί να έχει τον μεγαλύτερο αριθμό αναλφάβητων παγκοσμίως. (''India Blooms'')

## 9 Σεπτεμβρίου
;Πόλεμος και επιθέσεις
*Κύμα επιθέσεων πλήττει διάφορες πόλεις του Ιράκ, με απολογισμό τουλάχιστον 44 νεκρούς και 240 τραυματίες. (AP μέσω CBS News) 

;Νόμος και έγκλημα
*Το Κεντρικό Ποινικό Δικαστήριο του Ιράκ καταδικάζει ερήμην σε θάνατο διά απαγχονισμού τον Αντιπρόεδρο Ταρίκ αλ-Χασίμι και το συνεργάτη του Αχμέντ Καχτάν για τη δολοφονία ενός δικηγόρου και ενός στρατηγού. Ο Χασίμι σήμερα ζει στην Κωνσταντινούπολη. (''CNN'') (''Al Jazeera'') (AFP via ''CapitalFM News'') (''Business Week'') (Xinhua) (AFP μέσω ''Ahram Online'')

;Πολιτική και εκλογές
**Βουλευτικές εκλγοές στο Χονγκ Κονγκ 2012:
*Διεξάγονται εκλογές για την ανάδειξη του 70μελούς Νομοθετικού Συμβουλίου του Χονγκ Κονγκ. (BBC) (Xinhua)
**Οι φιλοκινεζικές δυνάμεις θριαμβεύουν στις εκλογές, με το Δημοκρατικό Κόμμα να ηττάται και τον ηγέτη του, Άλμπερτ Χο, να παραιτείται. (Ημερησία)

;Αθλητισμός
*Ο Ισπανός Αλμπέρτο Κονταδόρ κερδίζει τον Ποδηλατικό Γύρο Ισπανίας. (VeloNews)
*Η Αρμενία στους άνδρες καη η Ρωσία στις γυναίκες αναδεικνύονται νικητές στην 40ή Σκακιστική Ολυμπιάδα, που ολοκληρώνεται στην Κωνσταντινούπολη. (Επίσημος δικτυακός τόπος της διοργάνωσης)
*Στο τένις, η Αμερικανίδα Σερένα Γουίλιαμς κατακτά το μονό του Αμερικανικού Όπεν, επικρατώντας στον τελικό της Βικτόρια Αζαρένκα από τη Λευκορωσία με 6-2, 2-6, 7-5. (SigmaLive)

## 10 Σεπτεμβρίου

;Καταστροφές
*Από πλημμύρες που προκαλούνται εξαιτίας καταρρακτωδών βροχών στο Βιετνάμ, έχουν σκοτωθεί τουλάχιστον 29 άτομα στα βόρεια και κεντρικά της χώρας. (AP μέσω ''Seattle PI'')

;Διεθνείς σχέσεις
*Το Κοσσυφοπέδιο αποκτά πλήρη κυριαρχία. (RIA Novosti)

;Πολιτική και εκλογές
*Πρόεδρος της Σομαλίας εκλέγεται από το Ομοσπονδιακό Κοινοβούλιο ο Χασάν Σεΐχ Μοχάμουντ. (BBC)

;Αθλητισμός
*Ο τενίστας Άντι Μάρεϊ νικά τον Νόβακ Τζόκοβιτς στον τελικό του Αμερικανικού Όπεν με 7-6 (10), 7-5, 2-6, 3-6, 6-2 και γίνεται ο πρώτος Βρετανός που κερδίζει τίτλο Γκραντ Σλαμ στο απλό έπειτα από 35 χρόνια. (Tennis 24)

## 11 Σεπτεμβρίου

;Διεθνείς σχέσεις
*Διαμάχη για τα Νησιά Σενκάκου:
**Η Κίνα στέλνει 2 κινέζικα περιπολικά πλοία προς τα διαφιλονικούμενα Νησιά Σενκάκου με σκοπό να "διασφαλίσει την κυριαρχία της" επί του εδάφους. (CNN) (Xinhua)
**Η Ιαπωνία κρατικοποιεί επίσημα 3 από τα νησιά. (The Japan Times), (Mainichi Shimbun)
**Ο υπουργός Άμυνας της Κίνας χαρακτηρίζει την εθνικοποίηση των νησιών από την Ιαπωνία ως "παράνομη και άκυρη". (Xinhua)
**Η Κίνα ανακαλεί τον Ιάπωνα πρεσβευτή της Ουισίρο Νίουα και απειλεί να λάβει όλα τα "αναγκαία μέτρα" προκειμένου να προστατεύσει τις αξιώσεις της επί των νησιών. (Bloomberg) (The Hindu)
**Η Ταϊβάν ανακαλεί τον απεσταλμένο της στην Ιαπωνία σε ένδειξη διαμαρτυρίας για τις εξελίξεις. (CNA μέσω ''Focus Taiwan'') 

;Πόλεμος και επιθέσεις
*Σε βομβιστική επίθεση με παγιδευμένο αυτοκίνητο στη Σαναά της Υεμένης με στόχο τον υπουργό Άμυνας, Μοχάμεντ Νασέρ Αχμέντ, σκοτώνονται τουλάχιστον 12 άτομα. (''The New York Times'')
*Ένοπλοι εισβάλλουν στο αμερικανικό προξενείο στη Βεγγάζη, το οποίο καταστρέφεται και λεηλατείται. Σκοτώνεται ο Αμερικανός πρεσβευτής στη Λιβύη, Κρίστοφερ Στίβενς, μαζί με 3 ακόμα άτομα. (BBC) (Reuters)  (AFP μέσω ''MSN Philippines'') (Reuters)  (AFP διά ''Star Africa'') (''Wall Street Journal'') (''CNN'')
*Διαδηλωτές στο Κάιρο καταδικάζουν την ταινία "Innocence of Muslims" που προωθεί ο Αμερικανός πάστορας Τέρι Τζόουνς, κάνοντας λόγο για "ταπείνωση του Μωάμεθ με πρόφαση την ελευθερία του λόγου". Αναρριχώνται στους τοίχους της αμερικανικής πρεσβείας και σκίζουν την αμερικανική σημαία, την οποία αντικαθιστούν με μια μαύρη σημαία που έχει πάνω ισλαμικά σύμβολα. (CNN) (BBC) (''The Atlantic'') (''Ahram'')

;Καταστροφές
*Τουλάχιστον 29 άτομα σκοτώνονται και άλλα 11 τραυματίζονται όταν λεωφορείο εκτρέπεται από την πορεία του σε ορεινό δρόμο στο δυτικό Νεπάλ. (AP via NineMSN)

;Νόμος και έγκλημα
*Επιβεβαιώνεται από αποταξινομημένα έγγραφα ότι οι ΗΠΑ αγνόησαν σκόπιμα τη σοβιετική εμπλοκή στη Σφαγή του Κατίν το 1940, πιθανότατα για να προστατευτεί η στρατηγική συμφωνία της Ουάσινγκτον με τη Μόσχα του Ιωσήφ Στάλιν. (AP via ''New York Daily News'')

;Πολιτική και εκλογές
*Οι ΗΠΑ τιμούν τη μνήμη των θυμάτων από τις Επιθέσεις της 11ης Σεπτεμβρίου του 2001. Για πρώτη φορά δεν χρειάστηκε να αυξηθεί το όριο του συναγερμού κατά την επέτειο από τις επιθέσεις. (AP via CBS)  (Los Angeles Times)
*Οι δρόμοι της Βαρκελώνης παραλύουν από διαδηλωτές, οι οποίοι ζητούν ειρηνικά την ανεξαρτησία της Καταλονίας, με αφορμή την Ημέρα της Καταλονίας. Σύμφωνα με τους διαδηλωτές, το πλήθος έφτασε τα 2 εκατομμύρια, ενώ η αστυνομία αναφέρει 1,5 εκατομμύριο άτομα στην μεγαλύτερη διαδήλωση στην ιστορία της Καταλονίας. (''El País'') (BBC) (''El Punt'')

## 12 Σεπτεμβρίου
;Πόλεμος και επιθέσεις
*Σε βομβιστική επίθεση αυτοκτονίας που γίνεται σε ξενοδοχείο στο Μογκαντίσου, σκοτώνονται τουλάχιστον 4 άτομα. Η επίθεση εκδηλώθηκε την ώρα που ο νεοεκλεγείς Πρόεδρος Χασάν Σεΐχ Μοχάμουντ έδινε συνέντευξη Τύπου. (BBC) (Reuters) 

;Οικονομία
*Το Συνταγματικό Δικαστήριο της Καρλσρούης αποφαίνεται ότι η συμμετοχή της Γερμανίας στον Ευρωπαϊκό Μηχανισμό Σταθερότητας (ESM) είναι, υπό προϋποθέσεις, εντός των ορίων του Συντάγματος, κάτι που επιτρέπει στον Πρόεδρο Γιόαχιμ Γκάουκ να εγκρίνει την προηγούμενη συμφωνία της Βουλής με το μηχανισμό. (BBC)

;Τραγωδίες
*Περισσότερα από 314 άτομα χάνουν τη ζωή τους από πυρκαγιές σε εργοστάσια στις πόλεις Καράτσι και Λαχόρη του Πακιστάν. (Reuters) 

;Διεθνείς σχέσεις
*Επιθέσεις σε διπλωματικές αποστολές των ΗΠΑ το 2012:
**Ο Πρόεδρος των ΗΠΑ Μπαράκ Ομπάμα καταδικάζει απερίφραστα τις επιθέσεις. (''Boston.com'')
**Ο Σαμ Μπασίλε, υποτιθέμενος σεναριογράφος και σκηνοθέτης της ιδιωτικής κινηματογραφικής παραγωγής "Innocence of Muslims", η οποία πυροδότησε τις επιθέσεις, κρύβεται, ενώ ένα δεύτερο άτομο διεκδικεί την παραγωγή της ταινίας που προκάλεσε τη διεθνή οργή των Μουσουλμάνων. (''Wall Street Journal'') (AP διά ''Google News'')
**Το Αφγανιστάν μπλοκάρει την πρόσβαση στο YouTube μέχρι να διαγραφεί το επίμαχο βίντεο με αποσπάσματα της ταινίας. (Reuters) 

;Νόμος και έγκλημα
*Συλλαμβάνονται 25 άτομα ως ύποπτα για πολλούς φόνους, εμπορία ναρκωτικών και ληστείες, στη μεγαλύτερη επιχείρηση κατά του οργανωμένου εγκλήματος στη Βοσνία και Ερζεγοβίνη από την εποχή του Πολέμου της Βοσνίας. (IOL)

;Πολιτική και εκλογές
*Το Λαϊκό Κόμμα για την Ελευθερία και τη Δημοκρατία του Πρωθυπουργού Μαρκ Ρούτε κερδίζει 10 έδρες και έχει πλέον 41 έδρες επί συνόλου 150 στη Βουλή των Αντιπροσώπων, έπειτα από τις γενικές εκλογές στην Ολλανδία. Το Εργατικό Κόμμα του Ντίντερικ Σάμσομ κερδίζει 8. (''The Washington Post'') (BBC)

;Επιστήμη και τεχνολογία
*Παρουσιάζονται από την Apple Inc το iPhone 5 και το iOS 6. (''Wall Street Journal'')

;Αθλητισμός
*Δημοσιοποιούνται για πρώτη φορά αρχεία αναφορικά με την ποδοσφαιρική τραγωδία του Χίλσμπορο του 1989. Από τα στοιχεία προκύπτει ότι η αστυνομία είχε ευθύνες και μάλιστα προσπάθησε να τις μετακυλήσει στους οπαδούς της Λίβερπουλ. Από ποδοπατήματα και πανικό στο γήπεδο κατά τον ημιτελικό του Κυπέλλου Αγγλίας ανάμεσα στη Νότιγχαμ Φόρεστ και τη Λίβερπουλ σκοτώθηκαν 96 οπαδοί της δεύτερης και άλλοι 776 τραυματίστηκαν. Ο Βρετανός Πρωθυπουργός Ντέιβιντ Κάμερον ζητά συγνώμη για τα γεγονότα. (Sport24)

## 13 Σεπτεμβρίου
;Πόλεμος και επιθέσεις
*Φθάνει στη Δαμασκό ο απεσταλμένος των Ηνωμένων Εθνών και του Αραβικού Συνδέσμου, Λαχντάρ Μπραχίμι, ενώ συνεχίζονται οι συγκρούσεις στα ανατολικά της πρωτεύουσας της Συρίας. (''Oman Observer'')

;Τέχνες
*Στο Γιαν βαν Άικ αποδίδεται η πατρότητα του ζωγραφικού πίνακα του 1430 "Οι τρεις Μαρίες στον τάφο", που βρίσκεται σήμερα σε μουσείο του Ρότερνταμ. (''Volkskrant'')

;Καταστροφές
*Από πτώση ανελκυστήρα κατά 100 μέτρα σε εργοτάξιο σκοτώνονται 19 εργάτες στην Ουχάν της επαρχίας Χουμπέι της Κίνας. (''Boston.com'') 
*Εκρήγνυται το ηφαίστειο Φουέγκο στη Γουατεμάλα, η ενεργοποίηση του οποίου οδηγεί στην απομάκρυνση περισσότερων από 33.000 ατόμων από τα σπίτια τους. (''USA Today'')

;Διεθνείς σχέσεις 
*Επιθέσεις σε διπλωματικές αποστολές των ΗΠΑ το 2012:
**Διαδηλωτές εισβάλλουν στην αμερικανική πρεσβεία στη Σαναά της Υεμένης. Η αστυνομία πυροβολεί προειδοποιητικά στον αέρα και 4 άτομα σκοτώνονται. Το αιγυπτιακό υπουργείο Υγείας αναφέρει 224 τραυματίες σε διαδηλώσεις γύρω από την αμερικανική πρεσβεία στο Κάιρο. (BBC)

;Πολιτική και εκλογές
*Ο Πρωθυπουργός της Ρωσίας Ντμίτρι Μεντβέντεφ ζητά την αποφυλάκιση των μελών του συγκροτήματος της πανκ Pussy Riot. (''The Guardian'') 
*Ο Δρ Μουσταφά Αμπουσαγκούρ εκλέγεται Πρωθυπουργός της Λιβύης. (''Fairport-East Rochester Post'')

;Επιστήμη
*Έπειτα από έρευνες, ο Παγκόσμιος Μετεωρολογικός Οργανισμός ανατρέπει το ρεκόρ της υψηλότερης θερμοκρασίας που καταγράφηκε ποτέ στη Γη, που κατείχε η Ελ Αζίζια της Λιβύης από τις 13 Σεπτεμβρίου 1922 με 58,0 βαθμούς Κελσίου. Το ρεκόρ κατέχει πλέον η Κοιλάδα του Θανάτου στην Καλιφόρνια, όπου στις 10 Ιουλίου 1913 το θερμόμετρο έδειξε 56,7 βαθμούς Κελσίου.(''Weather Underground'')

## 14 Σεπτεμβρίου
;Πόλεμος και επιθέσεις
*Διαδηλώσεις εναντίον ταινίας για το Ισλάμ:
**Οργισμένοι διαδηλωτές εναντίον της ταινίας "Innocence of Muslims" επιτίθενται εναντίον των πρεσβειών της Γερμανίας και της Βρετανίας στο Χαρτούμ του Σουδάν, με αποτέλεσμα το θάνατο 7 ατόμων στην πόλη αυτή, στην Τύνιδα και στο Κάιρο. Επίσης, σκοτώνεται από σφαίρες από καουτσούκ 1 Αιγύπτιος μανάβης. (BBC) (BBC) (''Egypt Independent'')
**Διαδηλωτές στην Τρίπολη, πυρπολούν εστιατόρια και πυροδοτούν συμπλοκές με τις αστυνομικές δυνάμεις, κατά τις οποίες σκοτώνεται 1 διαδηλωτής και άλλα 25 άτομα τραυματίζονται, συμπεριλαμβανομένων 18 αστυνομικών. (BBC) (AP μέσω ''The Globe and Mail'')
**Στην αμερικανική πρεσβεία στην Υεμένη παρατάσσονται προληπτικά 50 πεζοναύτες έπειτα από συγκρούσεις στην πρωτεύουσα Σαναά. (Fox News) (Reuters) 

;Τέχνες και κουλτούρα
*Μήνυση εναντίον των υπευθύνων του περιοδικού *[[Closer (περιοδικό)|Closer]]* καταθέτουν ο Δούκας και η Δούκισσα του Κέμπριτζ έπειτα από τη δημοσίευση φωτογραφιών της Δούκισσας που την εμφανίζουν γυμνή από τη μέση και πάνω, στη διάρκεια των διακοπών της την περασμένη εβδομάδα.(BBC) (''The Telegraph'')

;Τραγωδίες
*Τουλάχιστον 21 επιβάτες εκφράζονται φόβοι ότι πνίγηκαν στο Ανατολικό Καλιμαντάν από τη βύθιση ινδονησιακού πορθμείου χθες το βράδυ στον ποταμό Μαχακάμ. (''Jakarta Globe'')

## 15 Σεπτεμβρίου

;Νόμος και έγκλημα
*Ο Πρόεδρος της Γκάμπια Γιαγιά Τζαμέ διατάσσει τον άμεσο τερματισμό των εκτελέσεων για τους θανατοποινίτες στη χώρα του.
(BBC)
*Σε συμφωνία με τις ομοσπονδιακές αρχές για μια εθελοντική συνέντευξη καταλήγει ο φερόμενος ως παραγωγός της αμφιλεγόμενης ταινίας "Innocence of Muslims". (''Los Angeles Times'') (Associated Press)

;Πολιτική και εκλογές
*Ο Κινέζος Αντιπρόεδρος και διορισμένος ως ο επόμενος Υπέρτατος Ηγέτης, Ζι Γινπίνγκ, εμφανίζεται στην τηλεόραση για πρώτη φορά έπειτα από πολλές εβδομάδες, διαψεύδοντας τις φήμες που τον ήθελαν ασθενή. (Xinhua) (AFP διά Google News)
*Δεκάδες χιλιάδες άτομα διαδηλώνουν εναντίον του Προέδρου Βλαντίμιρ Πούτιν στη Μόσχα. (Businessweek)

## 16 Σεπτεμβρίου

;Πόλεμος και επιθέσεις
*Πόλεμος στο Αφγανιστάν:
**8 πολίτες σκοτώνονται σε αεροπορικό βομβαρδισμό του NATO στην επαρχία Λάγκμαν του ανατολικού Αφγανιστάν. Το ΝΑΤΟ ανακοινώνει ότι στόχευε αντάρτες. (BBC) 
*Σε βομβιστική επίθεση Κούρδων μαχητών του PKK στην επαρχία Μπινγκόλ της Τουρκίας, σκοτώνονται τουλάχιστον 8 αξιωματικοί της αστυνομίας. (BBC)

;Διεθνείς σχέσεις
*Διαμάχη για τα νησιά Σενκάκου
**Διαδηλωτές εναντίον της Ιαπωνίας λεηλατούν γιαπωνέζικες επιχειρήσεις στην Κίνα, ενώ βάζουν φωτιά σε εργοστάσιο της Panasonic στο Κινγκντάο. (Bloomberg) (Reuters)  (Kyodo News διά ''The Japan Times'') (''Los Angeles Times'')
**Ο Πρωθυπουργός της Ιαπωνίας Γιοσιχίκο Νόντα καταδικάζει τις αντι-ιαπωνικές διαδηλώσεις στην Κίνα. (''Wall Street Journal'')
*Γίνεται γνωστό ότι ο πρεσβευτής της Ιαπωνίας στην Κίνα, Σίνισι Νισμίγια, πέθανε ξαφνικά την Πέμπτη έξω από το σπίτι του στο Τόκιο. (Kyodo News μέσω ''The Japan Times'') (''Times of India'') (Reuters) 
*Επιθέσεις σε διπλωματικές αποστολές το 2012:
**Ο Πρόεδρος της Λιβύης Μοχάμεντ ελ-Μαγκαριάφ ανακοινώνει ότι η Λιβύη συνέλαβε τουλάχιστον 50 άτομα που συνδέονται με την επίθεση στο αμερικανικό προξενείο της Βεγγάζης. (Jerusalem Post)
**Οι ΗΠΑ διατάσσουν την αποχώρηση όλου του μη αναγκαίου προσωπικού από τις πρεσβείες τους στο Σουδάν και την Τυνησία και προτρέπουν τους πολίτες τους να μην ταξιδεύουν στις χώρες αυτές. (Associated Press μέσω ''The Guardian'')

## 17 Σεπτεμβρίου
;Καταστροφές
*Ο τυφώνας Σάνμπα ενσκήπτει στη Νότια Κορέακοντά στο λιμάνι Γιεοσού προκαλώντας αναβολή πτήσεων, με 1 νεκρό. (Sky News Australia)  (Yonhap)
*Τουλάχιστον 13 άτομα ανάμεσά τους και 10 Ινδοί σκοτώνονται σε δυστύχημα με λεωφορείο στο Τζουμπέιλ της Σαουδικής Αραβίας. (IBN) 

;Διεθνείς σχέσεις
*Οι κυβερνήσεις των ΗΠΑ και της Ιαπωνίας συμφωνούν για την εγκατάσταση ενός δεύτερου αμυντικού συστήματος στην Ιαπωνία.
(AP via Google News)

;Επιστήμη
*Τριμελές αμερικανορωσικό πλήρωμα προσεδαφίζεται με ασφάλεια στο Καζακστάν έπειτα από τετράμηνη παραμονή στον Διεθνή Διαστημικό Σταθμό. (Fox News)

## 18 Σεπτεμβρίου
;Πόλεμος και επιθέσεις
*Τουλάχιστον 10 στρατιώτες σκοτώνονται και περισσότεροι από 70 τραυματίζονται σε επίθεση με πύραυλο από Κούρδους μαχητές στην επαρχία Μπινγκόλ. (''The Wall Street Journal'')

;Καταστροφές
*Από πυρκαγιά σε εγκαταστάσεις αερίου στην κρατική εταιρεία πετρελαιοειδών Pemex χάνουν τη ζωή τους 26 άτομα στη συνοριακή πόλη Ρεϊνόσα, στο Μεξικό. (AFP)

;Πολιτική και εκλογές
*Η Μιανμάρ αποφυλακίζει 500 κρατουμένους, συμπεριλαμβανομένων και τουλάχιστον 58 πολιτικών κρατουμένων και αλλοδαπών, στα πλαίσια αμνηστίας. (BBC)

;Επιστήμη
*Έπειτα από τις πρώτες στον κόσμο μεταμοσχεύσεις μήτρας από μητέρα σε κόρη στο πανεπιστήμιο του Γκέτεμποργκ, δύο γυναίκες θα μπορούν πλέον να κυοφορήσουν το παιδί τους μέσα στη μήτρα στην οποία κυοφορήθηκαν και οι ίδιες. (Το Βήμα)

## 19 Σεπτεμβρίου
;Πόλεμος και επιθέσεις
*Από έκρηξη παγιδευμένου με εκρηκτικά αυτοκινήτου που ανήκε στην πολεμική αεροπορία του Πακιστάν στην πόλη Πεσαγουάρ, σκοτώνονται τουλάχιστον 9 άτομα και ως και 20 ακόμα τραυματίζονται. (BBC)

;Πολιτική
*Ο γενικός επιθεωρητής του υπουργείου Δικαιοσύνης των ΗΠΑ βρίσκει ότι η επιχείρηση Ταχείς και με Οργή δημιούργησε έναν "σημαντικό κίνδυνο στη δημόσια ασφάλεια". Από την έρευνα προκύπτει επίσης ότι ο γενικός εισαγγελέας Έρικ Χόλντερ τζούνιορ δεν γνώριζε προηγουμένως τίποτε για την επιχείρηση. (''Los Angeles Times'')

## 20 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Σε ανακοίνωση των Τοπικών Συντονιστικών Επιτροπών της Συρίας, αναφέρεται ότι ο συριακός στρατός βομβάρδισε πρατήριο καυσίμων στην πόλη Έιν Ίσα, στα βόρεια της χώρας, με αποτέλεσμα να σκοτωθούν τουλάχιστον 30 άνθρωποι και δεκάδες άλλοι να τραυματιστούν.(''The Washington Post'') (''USA Today'')  
**Οι δυνάμεις της συριακής αντιπολίτευσης αναφέρουν ότι περισσότερα από 180 άτομα σκοτώθηκαν την Πέμπτη. (CNN)
*Σε βομβιστική επίθεση αυτοκτονίας που εκδηλώνεται σε καφενείο όπου συχνάζουν πολιτικοί και δημοσιογράφοι στο Μογκαντίσου σκοτώνονται 14 άνθρωποι. (''The Independent'') (''The Montreal Gazette'')

;Νόμος και έγκλημα
*Συλλαμβάνεται στο Σαν Κριστομπάλ της Βενεζουέλας ο Ντανιέλ Ελ Λόκο Μπαρέρα, αφεντικό της μαφίας των ναρκωτικών και των ανταρτών στην Κολομβία. (CNN)

;Πολιτική και εκλογές
*Στη Γεωργία αρκετοί κυβερνητικοί αξιωματούχοι παραιτούνται, στον απόηχο των αποκαλύψεων με βασανισμούς και βιασμούς κρατουμένων σε φυλακές της χώρας. (Euronews)  (BBC)

## 21 Σεπτεμβρίου
;Νόμος και έγκλημα
*Συλλαμβάνεται έπειτα από ερώτηση της Χρυσής Αυγής στη Βουλή ο ιδιοκτήτης της σελίδας στο Facebook "Ο Γέρων Παστίτσιος". Σε ανακοίνωση της Δίωξης Ηλεκτρονικού Εγκλήματος αναφέρεται ότι η σελίδα που διαχειριζόταν ο 27χρονος συλληφθείς διέθετε βλάσφημο και υβριστικό περιεχόμενο για το Γέροντα Παΐσιο και τον Ορθόδοξο Χριστιανισμό. (alfavita.gr)

;Πολιτική και εκλογές
*Οι αρχές στη Νότια Αφρική εκδίδουν ένταλμα σύλληψης για τον Τζούλιους Μαλέμα κατηγορώντας τον για διαφθορά. (BBC)
*Ο πρωθυπουργός της Ιαπωνίας, Γιοσιχίκο Νόντα, κερδίζει την εκλογική αναμέτρηση για την ηγεσία του Δημοκρατικού Κόμματος της χώρας του. (BBC)

## 22 Σεπτεμβρίου
;Επιθέσεις
*Εκατοντάδες διαδηλωτές επιτίθενται εναντίον παραστρατιωτικών στη Βεγγάζη της Λιβύης. Στις συγκρούσεις χάνουν τη ζωή τους 11 άτομα. (AP μέσω ABC News) (AFP διά ''Libération'') (''The Jerusalem Post'')

;Δυστυχήματα
*Οδηγός υπό την επήρεια αλκοόλ επιταχύνει το όχημά του στα 124 μίλια (γύρω στα 200 χλμ) την ώρα και πέφτει πάνω σε στάση λεωφορείου στην Οδό Μίνσκαγια της Μόσχας, με αποτέλεσμα να σκοτωθούν 7 πεζοί που περίμεναν το λεωφορείο. (Ria Novosti) (Xinhua) 

;Πολιτική
*Ο υπουργός Σιδηροδρόμων του Πακιστάν, Γκουλάμ Αχμάντ Μπιλούρ, προσφέρει αμοιβή 100.000 δολαρίων ΗΠΑ στο πρόσωπο που θα σκοτώσει το δημιουργό της ταινίας *[[Innocence of Muslims]]*. Η κυβέρνηση του Πακιστάν καταδικάζει την πράξη του υπουργού. (Al Jazeera)

## 23 Σεπτεμβρίου
;Πόλεμος και επιθέσεις
*Σε βομβιστική επίθεση αυτοκτονίας που σημειώνεται σε ναό της βορειοανατολικής Νιγηρίας στην πόλη Μπάουτσι σκοτώνονται τουλάχιστον 2 άτομα και άλλα 48 τραυματίζονται. (BBC)

;Νόμος και έγκλημα
*Το Ιράν αποκλείει την πρόσβαση στη μηχανή αναζήτησης Google. (Reuters) 
*Η Λιβύη διαλύει όλες τις ένοπλες και τις παραστρατιωτικές ομάδες που δεν τελούν υπό τις κρατικές αρχές. (Al Jazeera)

;Πολιτική και εκλογές
*Διεξάγονται βουλευτικές εκλογές στη Λευκορωσία στις οποίες δεν συμμετέχει η αντιπολίτευση θεωρώντας τη διαδικασία ως αντιδημοκρατική.. (UKPA via Google News)
*Την κατάπαυση του πυρός στη Συρία ζητούν οι συμμετέχοντες σε διάσκεψη για τη διάσωση της Συρίας από τη Δαμασκό και ζητούν την παραίτηση του προέδρου Μπασάρ αλ Άσαντ. (Xinhua) (AP διά ''Washington Post'')

## 24 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Τουλάχιστον 24 άτομα σκοτώνονται στη διάρκεια βίαιων επεισοδίων σε ολόκληρη τη Συρία. (DPA via ''The Hindu'')

;Δυστυχήματα
*Από κατάρρευση κτηρίου στην πόλη Πούνε της Ινδίας σκοτώνονται τουλάχιστον 6 άτομα. (BBC)

;Πολιτική και εκλογές
*Η υποψήφια για τις προεδρικές εκλογές στη Νότια Κορέα, Παρκ Γκεάν-χιε, κόρη του πρώην προέδρου Παρκ Τσουνγκ-χι, ζητά συγνώμη για τις παραβιάσεις ανθρωπίνων δικαιωμάτων που συνέβησαν επί του καθεστώτος του πατέρα της.(Al Jazeera)
*Ο Καρίμ Μασίμοφ παραιτείται από την πρωθυπουργία του Καζακστάν έπειτα από 5 χρόνια στο αξίωμα αυτό. (AP μέσω ''The Washington Post'')
*Ο ΟΑΣΑ αναφέρει ότι οι πρόσφατες βουλευτικές εκλογές στη Λευκορωσία δεν ήταν ελεύθερες ούτε δίκαιες.(Reuters) 

## 25 Σεπτεμβρίου
;Πόλεμος και επιθέσεις
*Από έκρηξη βόμβας στην πόλη Τούντζελι της ανατολικής Τουρκίας σκοτώνονται τουλάχιστον 7 άτομα.(BBC)

;Πολιτική και εκλογές
*Η Ανούσκα βαν Μίλτενμπουργκ του Λαϊκού Κόμματος για την Ελευθερία και τη Δημοκρατία (VVD) εκλέγεται ως πρόεδρος της Βουλής των Αντιπροσώπων των Κάτω Χωρών εξασφαλίζοντας στο VVD τους *Τρεις Μεγάλους* στην ολλανδική πολιτική: τον Πρωθυπουργό, τον Πρόεδρο της Γερουσίας και τον Πρόεδρο της Βουλής των Αντιπροσώπων. (NOS)

;Αθλητισμός
*Η οργανωτική επιτροπή των Χειμερινών Ολυμπιακών Αγώνων στο Σότσι, που θα διεξαχθούν το 2014 υιοθετεί το σλόγκαν *Hot. Cool. Yours*. (Russia Today)

## 26 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Το Κατάρ καλεί σε αραβική επέμβαση στη Συρία. (Al Jazeera)
**Οι ακτιβιστές αναφέρουν τη σφαγή άνω των 40 πολιτών από το συριακό στρατό στη Δαμασκό. (''TIME'')

;Οικονομία
*Σε γενική απεργία στην Ελλάδα κατέρχονται τα συνδικάτα σε ένδειξη διαμαρτυρίας για τη συνέχιση των μέτρων λιτότητας.(BBC)

;Πολιτική και εκλογές
*Ο πρώην πρωθυπουργός της Ιαπωνίας Σίνζο Άμπε εκλέγεται ηγέτης του κόμματος της αντιπολίτευσης (Φιλελεύθερο Δημοκρατικό Κόμμα). (''The Japan Times'')

## 27 Σεπτεμβρίου
;Νόμος και έγκλημα
*Το ηγετικό στέλεχος του εγκληματικού καρτέλ Λος Ζέτας, στο Μεξικό, Ιβάν Βελάσκες Καμπαγιέρο, συλλαμβάνεται στο Σαν Λουίς Ποτοσί.
(US News)

;Πολιτική
*Το Κοινοβούλιο της Καταλονίας υπερψηφίζει ένα ψήφισμα για τη διεξαγωγή δημοψηφίσματος για αυτοδιάθεση.(''El País'')

;Επιστήμη και τεχνολογία
*Επιστήμονες στην Ιαπωνία επιβεβαιώνουν την ανακάλυψη χημικού στοιχείου με ατομικό αριθμό 113, με το όνομα ουνούντριο. Ανοίγει έτσι ο δρόμος για να πάρει επίσημα ονομασία και να ενταχθεί στον περιοδικό πίνακα των στοιχείων. (''Mainichi Shimbun'') (''Nature##)

;Αθλητισμός
*Το NFL και η Ένωση Διαιτητών του NFL καταλήγουν σε συμφωνία, τερματίζοντας το λοκάουτ των διαιτητών που συνεχιζόταν από τον Ιούνιο αυτού του χρόνου. (CNN)  (AP μέσω ''Boston Globe'')

## 28 Σεπτεμβρίου
;Πόλεμος και επιθέσεις
*Δεκάδες κρατούμενοι καταφέρνουν να διαφύγουν από φυλακές στο Τικρίτ του Ιράκ, ενώ 12 άτομα σκοτώνονται.(CBS) 

;Καταστροφές και δυστυχήματα
*Από τη συντριβή αεροσκάφους Dornier Do 228 στα περίχωρα του Κατμαντού, πρωτεύουσας του Νεπάλ, σκοτώνονται όλοι οι 16 επιβάτες και το 3μελές πλήρωμα. (BBC) (AFP via Google News)

;Πολιτική και εκλογές
*Στην Κίνα ο Μπο Σιλάι, πρώην μέλος του Πολιτμπιρό, εκδιώκεται από το κομμουνιστικό Κόμμα της Κίνας. (BBC) (Xinhua)

## 29 Σεπτεμβρίου
;Πόλεμος και επιθέσεις
*Αποχωρούν από το λιμάνι Κισμάγιο στη Σομαλία οι εξτρεμιστές της Αλ Σαμπάμπ έπειτα από τη συντονισμένη επιχείρηση του κυβερνητικού στρατού και δυνάμεων της Αφρικανικής Ένωσης.(BBC)

;Καταστροφές και δυστυχήματα
*Σε πλημμύρες που πλήττουν το Μαρόκο πνίγονται 3 άτομα.(IOL)
*Τουλάχιστον 10 άτομα χάνουν τη ζωή τους από καταρρακτώδεις βροχές που προξενούν πλημμύρες στις πόλεις Μάλαγα, Αλμερία και Μούρθια στη νότια Ισπανία. (BBC)

;Νόμος και έγκλημα
*Ένας από τους κρατουμένους στο στρατόπεδο του Γκουαντάναμο, ο Ομάρ Χαντρ, μεταφέρεται στον Καναδά, όπου θα εκτίσει το υπόλοιπο της ποινής του. (CNN)

## 30 Σεπτεμβρίου
;Οικονομία
*Η κυβέρνηση της Ισπανίας αναφέρει ότι αναμένει την αύξηση των επιπέδων χρέους τον επόμενο χρόνο. (BBC)

;Πολιτική και εκλογές
*Ο Μπο Γκουαγκούα, γιος του Κινέζου πολιτικού Μπο Σιλάι που είναι σε δυσμένεια, υπερασπίζεται τον πατέρα του στις πρώτες του δηλώσεις αναφορικά με το πολιτικό σκάνδαλο στο οποίο εμπλέκεται ο Σιλάι. (Radio Television Hong Kong) 

;Αθλητισμός
* Ο Μα Λονγκ κερδίζει το παγκόσμιο κύπελλο επιτραπέζιας αντισφαίρισης στο Λίβερπουλ, με τον Τίμο Μπολ να κατακτά το ασημένιο μετάλλιο και το Βλαντιμίρ Σαμσόνοφ το χάλκινο.(ITTF) 
*Την τελευταία ημέρα του Κυπέλλου Ryder Cup στο γκολφ στο Ιλινόις, η ομάδα της Ευρώπης διατηρεί τον τίτλο της νικώντας τις ΗΠΑ. (CNN)

 
09